Hoi An

Hoi An (Hội An) er en liten by 30 km sør for Danang i provinsen Quang Nam i den administrative region Duyen Hai Mien Trung i det midtre Vietnam, mot Sørkinahavet. Byen hadde i 2008 ca.  innbyggere.Hoi An Ancient Town, hoianfestival.com, 27. desember 2008 Bynavnet betyr fredelig samlingssted. 

Byen ble i 1999 oppført på UNESCOs liste over verdensarven (UNESCO World Heritage List), ettersom gamlebyen i Hoi An er et uvanlig godt bevart eksempel på en sørøsiatisk handelshavn i perioden 1400- til 1800-tallet. Ettersom elvemunningen byen lå ved senere ble grunnere og grunnere på grunn av sandsedimenter, vokste ikke byen og dermed er også meget av den gamle bebyggelsen blitt stående.  

Mange vestlige besøkende oppsøker byens skreddere, som er både dyktige og relativt billige. 

 Historie 
Hoi An|thumb|left
Den japanske bro|left|thumb
Vannfronten til byen|thumb|left
Byen var havneby i kongedømmet Champa ved utløpet av elven Thu Bon. På 1500- og 1600-tallet hadde den tiltrukket seg utenlandske kjøpmenn ikke bare fra forskjellige deler av Kina, men også fra Japan, Holland og India. På den tiden da Kina-handelen dominerte het byen Hai Pho (byen ved havet). Franskmennene forvansket dette senere til Faifo. 

Handelshuset Tan Ky fra 1800-tallet er godt bevart i dag.

 Severdigheter 
 Den japanske bro 
Den japanske bro er en av de mest populære turistattraksjonene i Hoi An. Broen ble bygget tidlig på 1600-tallet, men det er fortsatt uklart hvem som bygde broen. Broen er bygget i japansk byggeskikk med et dyr på hver side av broen; en hund på den ene siden og en ape på den andre siden, begge symboler på helligdom i japansk kultur. Noen har hevdet at dyrene er valgt fordi mange japanske keisere ble født i hundens og apens år, mens andre mener at broen ble påbegynt i hundens år og ferdigstilt i apens år.Japanese Covered Bridge , hoianfestival.com, 7. januar 2009

Opprinnelig var byen todelt; på den andre siden av  den japanske bro  var det japanske boligområdet.

 Historie- og kulturmuseum: Sa Huynh 
Sa Huynh Culture Museum i Hoi An viser frem en kulturarv som er både rik og sjelden og er derfor en av de viktigste museene i Hoi An.The Sa Huynh Culture Museum , hoianfestival.com, 13. januar 2009 Museumet ligger i Tran Thu Street inne i verdensarvområdet, og viser viktige deler av Sa Huynh-kulturen. 

Sa Huynh-kulturen var en sivilisasjon i hele Vietnam forut for bronsealderen, men særlig i den sentrale regionen av landet nær kysten. Kulturen spesialiserte seg på keramikk og metallvarer, særlig bronse og jern. 

 Referanser 

 Eksterne lenker 


Kategori:Byer i Annam
Kategori:Verdensarven i Vietnam